Aanvaarding 5 – Liplekker
Vrydag 17 Mei 2019 Tema: Aanvaarding 5
**** Ons sluit dan die ernstige tema af met hierdie belangrike vraag. Aanvaar jy vandag die Woord onvoorwaardelik? Indien my en jou antwoord " Ja," is. Hoeveel vrug bring ons voort Die ernstige deel wat Jakobus hier met ons deel is dat as ek en jy net praat en nie doen nie bedrieg ons onsself
Markus 4: 20 Dan is daar die mense by wie daar soos op goeie grond gesaai is, wat die woord hoor en aanvaar en vrug voortbring, party dertig-, party sestig- en party honderdvoudig."
Jak.1:22 En word daders van die woord en nie net hoorders wat julleself bedrieg nie.
**** Jesus vertel 'n gelykenis
Luk. 13:7 Toe sê hy vir die tuinier: Kyk, drie jaar kom ek om vrugte aan hierdie vyeboom te soek en ek kry niks nie; kap hom uit. Waarvoor maak hy die grond nog onvrugbaar? 8 Maar hy antwoord en sê vir hom: Meneer, laat hom nog hierdie jaar staan totdat ek om hom gespit en mis gegooi het. 9 As hy dan vrugte dra, goed; maar so nie, dan kan u hom anderjaar uitkap.
**** Nou die ernstige vraag, hoeveel jaar is dit al dat die Tuinier by my en jou kom vrugte soek. Een- twee- drie jaar? Hoe lyk ons vrugte
Luk.6:43 Want dit is nie 'n goeie boom wat slegte vrugte dra nie, en ook nie 'n slegte boom wat goeie vrugte dra nie.
**** Wat meer kan ek en jy vandag sê as wat Dawid gesê het.
Ps 139:23 Deurgrond my, o God, en ken my hart; toets my en ken my gedagtes; V24 en kyk of daar by my 'n weg is van smart, en lei my op die ewige weg!
Onse Vader wat in die hoogste hemele woon. Vanoggend staan ons skuldig. Ons sê so maklik ons hoor U Woord en aanvaar dit maar hoe lank soek U al vrugte aan ons bome. Miskien is daar vrugte maar dit is slegte vrugte vol haat en nyd woede en kwaad. Vanoggend vra ons snoei en versorg ons bome in U groot genade. Ek bid vir elkeen onder die letter i vandag. Mag hulle opnuut bewus word van U genade liefde en omgee in hulle lewens. In Jesus se Naam Amen.